laion/Wikipedia-Exotic huggingface dataset:
ড্যানিশ উইকিপিডিয়া

ড্যানিশ উইকিপিডিয়া হচ্ছে অনলাইন বিশ্বকোষ উইকিপিডিয়ার ডেনীয় ভাষার সংস্করণ। ড্যানিশ উইকিপিডিয়া ২০০২ সালে পথচলা শুরু করে এবং অক্টোবর ২০২৪ অনুযায়ী এই উইকিপিডিয়ায় মোট ৩,০২,৪১৩টি নিবন্ধ, ৪,৯০,০০০ জন ব্যবহারকারী, ২৬ জন প্রশাসক ও ২টি ফাইল আছে। ড্যানিশ উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা ১,১৮,৪১,৫৯২টি। উইকিপিডিয়া মুক্ত বিশ্বকোষ-এর ড্যানিশ উইকিপিডিয়া সংস্করণ (ডেনীয়) ড্যানিশ উইকিপিডিয়া (ডেনীয়) ড্যানিশ উইকিপিডিয়ার মোবাইল সংস্করণ
কাঞ্চনজঙ্ঘা স্টেডিয়াম

কাঞ্চনজঙ্ঘা স্টেডিয়াম (এছাড়াও কাঞ্চনজঙ্ঘা ক্রীড়াঙ্গন নামেও পরিচিত) হল ভারতের শিলিগুড়িতে অবস্থিত একটি বহুমুখী স্টেডিয়াম। এটি প্রধানত ক্রিকেট ও ফুটবল খেলায় ব্যবহৃত হয়। স্টেডিয়ামটি ১৯৮০ এর দশকে তৈরি করা হয়েছিল এবং এর ধারণক্ষমতা প্রায় ৩০,০০০ জন। এর প্রধান ভারাটিয়া দল হল প্রয়াগ ইউনাইটেড স্পোর্টস ক্লাব। আজ পর্যন্ত রনজি ট্রফির ১১টি খেলা এ স্টেডিয়ামে অনুষ্ঠিত হয়েছে। ২০১০ সালে ট্রফির প্রথম খেলা বেঙ্গল ক্রিকেট দল ও পাঞ্জাব ক্রিকেট দলের মাঝে অনুষ্ঠিত হয়েছিল "East Bengal vs Mohun Bagan on 2nd April at Kanchenjunga Stadium Siliguri - Siliguri News and Updates"। iLoveSiliguri। ILS। ২৪ মার্চ ২০১৬। ১০ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৮।  "Kanchenjunga Stadium"। World of Stadiums। সংগ্রহের তারিখ ২৬ সেপ্টেম্বর ২০১৬।
তদন্ত

তদন্ত(ইংরেজি: Investigation/Enquiry) বলতে সাধারণত কোনো কিছু অনুসন্ধান করা বা খুজে বের করাকে বোঝায়। যে ব্যক্তি বা সংস্থা তদন্ত করে তাকে তদন্তকারী(Investigater) বলা হয়। সাধারণত পুলিশ বা গোয়েন্দারা অপরাধী খুজে বের করতে তদন্ত করেন। এছাড়াও অনেক সময় কোনো বিষয়ে তদন্ত করার জন্য বিশেষ দল বা কমিটি গঠন করা হয়। এদের কাজই হলো তদন্ত করা। যা তদন্ত কমিটি নামে পরিচিত।
খাজা খিজির উৎসব

খোজা খিজির উৎসব বা বেরা ভাসান উৎসব হল পশ্চিমবঙ্গের মুর্শিদাবাদে অনুষ্ঠিত নবাবী আমলের একটি উৎসব। এটি মূলত জলদেবতা 'খোজা খিজির'-এর স্মরণোৎসব, যা মোগল আমলে নবাবদের পোষকতায় চালু হয়েছিল। অতীতের বাঙালী হিন্দু সদাগরদের বাণিজ্যযাত্রার সময়ের নানারকম উৎসব-অনুষ্ঠানের রীতিনীতিও এতে মিশেছিল। প্রতিবছর ভাদ্রমাসের শেষ বৃহস্পতিবার ভাগীরথী গঙ্গায় বহুবর্ণের দীপালোকে সাজানো বেরার ভেলা ও জলযান ভাসিয়ে এই উৎসব পালিত হয়। হাজারদুয়ারী প্রাসাদের সামনে তোপখানা থেকে কামানদাগা হলে ভেলার দড়ির বাঁধন কেটে দেওয়া হয়। জলযানগুলি মন্থর গতিতে চলতে থাকে এবং তার তালে-তালে বাজনা বাজতে থাকে। বাঁশ ও কলাগাছ দিয়ে এগুলি নির্মিত হয়। মুর্শিদাবাদের জাফরগঞ্জ এই জলযানের একটি বড় নির্মাণকেন্দ্র। নবাবী আমলে কলাগাছ জলে ভাসিয়ে তার উপর বাঁশ-বাখারি-ছেঁচা-চাটাই দিয়ে মিনার, তোরণ, গম্বুজ, নিশান, দুর্গ ইত্যাদির কাঠামো তৈরী করে ভাসানো হত৷ অভ্রের পাত দিয়ে তৈরী আলোতে কোরানের বাণী, মসজিদ, গাছপালা ও নানারকম মূর্তি চিত্রিত করার প্রথা ছিল। রূপালী আচ্ছাদনে আবৃত কৃত্রিম ঝাড়লন্ঠন জলযানে ঝুলিয়ে দেওয়া হত৷ মুর্শিদাবাদের লালবাগ থেকে মহীনগর পর্যন্ত গঙ্গাতীর আলোকময় হয়ে উঠত। নানাবিধ নাচগানের ব্যবস্থা থাকত। নবাবরা তাদের সভাসদ সহ প্রজাদের নিয়ে আতসবাজির প্রদর্শনী উপভোগ করতেন। নবাব সিরাজউদ্দৌলা মুর্শিদাবাদের এই উৎসব উদযাপন করেছেন। ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ৬৩-৬৭ আহমদ খান, ড. মুইন উদ-দীন (২০০৭)। বাংলায় ফরায়েজী আন্দোলনের ইতিহাস। কিবরিয়া ভূঁইয়া, ড. গোলাম কর্তৃক অনূদিত। ঢাকা: বাংলা একাডেমি। পৃষ্ঠা ৪৭।  সেলিম, গোলাম হোসেন। সিয়ার উল মুতাখখিরিন। ২য় খণ্ড। পৃষ্ঠা ৫৩৩।
বাংলাদেশ–মরিশাস সম্পর্ক

বাংলাদেশ–মরিশাস সম্পর্ক হল বাংলাদেশ এবং মরিশাস রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৭২ সালের ২০ ফেব্রুয়ারি মরিশাস বাংলাদেশকে স্বীকৃতি দেয়। ১৯৭৮ সালে মরিশাসের প্রাক্তন প্রধানমন্ত্রী স্যার সিওয়াসাগুর রামগুলাম ঢাকাতে আনুষ্ঠানিক সফর করেন। ২০০৫ সালে মরিশাসের প্রাক্তন পররাষ্ট্রমন্ত্রী জয় কৃষ্ণ কাটারে ঢাকায় সফর করেন। ২০০৯ সালে বাংলাদেশের প্রাক্তন পররাষ্ট্রমন্ত্রী দীপু মনি পোর্ট লুইসে মরিশাসের প্রধানমন্ত্রী নবীনচন্দ্র রামগুলাম, উপপ্রধানমন্ত্রী রামকৃষ্ণ সিঠানেন, ফিন্যান্স ও অর্থনীতি উন্নয়ন মন্ত্রী জিয়ান ফ্রাঁসোয়া চাউমিয়েরে, শ্রমমন্ত্রী এবং আন্তর্জাতিক সম্পর্ক ও কর্মমন্ত্রী ধরমবীর গোকুল প্রমুখ ব্যক্তির সাথে সাক্ষাৎ করেন। শিক্ষাখাতে মরিশাস বাংলাদেশের সহায়তা কামনা করেছে। মরিশাস বাংলাদেশে তাদের শিক্ষার্থীদেরকে উচ্চশিক্ষায় প্রবেশের জন্য অনুরোধ জানিয়েছে। বাংলাদেশ এবং মরিশাস নিজেদের মধ্যকার দ্বিপাক্ষিক অর্থনৈতিক সহযোগিতামূলক কর্মকাণ্ড বৃদ্ধির দিকে নজর দিয়েছে। ২০১৩ সালে প্রাক্তন বাণিজ্যমন্ত্রী জি এম কাদেরের নেতৃত্বে পাঁচ-সদস্যের একটি দল মরিশাসে গিয়ে তাদের সাথে বাণিজ্যিক চুক্তি করার ব্যাপারে প্রয়োজনীয় আলোচনা করে। বাংলাদেশি বস্ত্র এবং হস্তশিল্পনির্মিত সামগ্রী মরিশাসের বাজারে কদর পাচ্ছে। মরিশাস বাংলাদেশের মানবসম্পদ নিয়োগ করারও একটি ভালো গন্তব্য। ২০০৫ সালে বাংলাদেশ মানবসম্পদ রপ্তানিখাতে মরিশাসের সাথে একটি সমঝোতা স্মারক স্বাক্ষর করেন। ২০১৩ সাল অনুযায়ী মরিশাসে প্রায় ১০,০০০ বাংলাদেশি প্রবাসী বসবাস করছেন। এশিয়ান রেকর্ডার। ১৮। ১৯৭২। পৃষ্ঠা ৫।  "Mauritius keen to recruit manpower from Bangladesh"। দ্য ইন্ডিপেনডেন্ট। মার্চ ১৫, ২০০৫। সংগ্রহের তারিখ ৮ মে ২০১৪।  "Mauritius lifts order against B'desh workers"। বিডিনিউজ২৪.কম। সংগ্রহের তারিখ ৩১ জানুয়ারি ২০১৫।  "Bangladesh plans Preferential Trade Agreement with Mauritius"। ঢাকা ট্রিবিউন। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৪।  টেমপ্লেট:মরিশাসের বৈদেশিক সম্পর্ক
শফিকুল আলম (পীর)

পীর হজরত শফিকুল আলম হলেন পশ্চিমবঙ্গের উত্তর চব্বিশ পরগনা জেলার বারাসতের মুসলিম সম্প্রদায়ের মানুষদের এক বিশিষ্ট পীর। চতুর্দশ শতকের গোড়ার দিকে পীর গোরাচাঁদের সঙ্গে যে একুশজন পীর-আউলিয়া সৌদি আরব থেকে দক্ষিণ-পশ্চিম বাংলায় ইসলাম ধর্মপ্রচারে আসেন, হজরত শফিকুল আলম ছিলেন তাদের অন্যতম। চব্বিশ পরগণার বারাসত অঞ্চল ছিল তার ধর্মপ্রচারের স্থান। বর্তমান পশ্চিমবঙ্গের উত্তর চব্বিশ পরগনা জেলার বারাসতের কেমিয়া-খামারপাড়া গ্রামে একটি মাঠের মধ্যে পীর শফিকুল আলমের দরগাহ অবস্থিত। দরগাহটি টালির ছাউনি দেওয়া, ইটের তৈরী। মাঠের গাছপালার মধ্যে একটি পুকুর আছে, যা 'পীরপুকুর' নামে খ্যাত। প্রতি বছর ২১ মাঘ উরস উপলক্ষে এখানে বিশেষ জিয়ারৎ হয় ও মেলা বসে। প্রায় একসপ্তাহ ব্যাপী চলা এই মেলায় হিন্দু-মুসলমান স্ত্রী-পুরুষ নির্বিশেষে অসংখ্য মানুষ যোগদান করে এবং মানত করে শিরনি দেয়। ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ২১৫
বাক্স-রহস্য (চলচ্চিত্র)

বাক্স রহস্য, সন্দীপ রায় পরিচালিত ১৯৯৬ সালের টেলিছবি, যা পরে ২০০১ সালে চলচ্চিত্রে রূপান্তর করা হয়। ছবিটি সত্যজিৎ রায় রচিত একই নামের উপন্যাস অবলম্বনে নির্মিত এবং সত্যজিৎ রায় ভিন্ন অন্য পরিচালকের ফেলুদা ধারাবাহিকের প্রথম চলচ্চিত্রায়ন। ১৯৯৬ সালে নির্মিত টেলিছবিটি ডিডি বাংলায় প্রচারিত হয়। পরে ২০০১ সালে চলচ্চিত্র হিসেবে নাদান কমপ্লেক্সে মুক্তি দেওয়া হয় এবং ডিভিডি ও ভিসিডিতে বের হয়। এতে ফেলুদার ভূমিকায় অভিনয় করেন সব্যসাচী চক্রবর্তী এবং তার প্রধান সহকারী তোপসের ভূমিকায় অভিনয় করেন শাশ্বত চট্টোপাধ্যায়। এছাড়া অন্যান্য ভূমিকায় অভিনয় করেন রবি ঘোষ, হারাধন বন্দ্যোপাধ্যায় প্রমুখ। ধনী ব্যবসায়ী দীননাথ লাহিড়ী রাজধানী এক্সপ্রেসে চলাকালীন তার তল্পিতল্পাসহ বাক্সটি হারিয়ে ফেলেন। মূলত বাক্সটি সিমলাবাসী এক ব্যবসায়ী মিঃ ধমিজার সাথে সেটা বদল হয়ে যায়। তিনি ব্যক্তিগত তদন্তকারী প্রদোষ চন্দ্র মিত্র ওরফে ফেলুদাকে নিয়োগ করেন তার হারিয়ে যাওয়া বাক্স উদ্ধারে করতে। তদন্ত করতে গিয়ে ফেলুদা, তোপসে জানতে পারে বাক্সে ছিল বিখ্যাত ভূ-পর্যটক শম্ভুচরণ বোস লিখিত তিব্বত সম্পর্কে অপ্রকাশিত ভ্রমণকাহিনী অ্যা বেংগলি ইন লামাল্যান্ড-এর পাণ্ডুলিপি। সিধু জ্যাঠার কাছ থেকে ফেলুদা জানতে পারে এই পান্ডুলিপি সাহিত্যের এক অমুল্য সম্পদ। সেদিন ট্রেনে যারা ছিল তাদের সকলের কাছে খোঁজ নিয়ে ফেলুদা নিশ্চিত হয় বাক্স বদল হয়েছে সিমলা নিবাসী ধমীজার সাথে। ট্রেনের এক যাত্রী মিঃ পাকড়াশীও অযাচিতভাবে পান্ডুলিপিটির প্রতি আগ্রহ প্রকাশ করেন। কিন্তু ফেলুদা পাকড়াশীর উৎকোচ প্রস্তাব প্রত্যাখ্যান করে। ইতিমধ্যে ফেলুদার ওপর কলকাতায় অন্ধকার গলিতে বাক্স ছিনিয়ে নেবার জন্যে হামলা হয়। শেষে ফেলুদা, তপেশ, জটায়ু ওরফে লালমোহনবাবু, তিনজন সিমলা রওনা দেন। মাঝপথে দিল্লীতে হোটেলে ফেলুদার ওপর আবার হামলা হয় ও বাক্স ছিনতাই হয়ে যায়। ফেলুদা বুঝতে পারে এতে আরও এমন কিছু যার জন্যে অপরাধীরা এই বাক্স পেতে সক্রিয় হয়ে উঠেছে। নকল বাক্স তৈরী করে সেই বাক্স ধমীজার কাছে দিয়ে দীননাথ বাবুর বাক্সটি নিয়ে ফেরার পথে অজ্ঞাত আততায়ী তাদের পথ আটকায়। বরফে ঢাকা রাস্তায় ছোটখাটো লড়াইয়ের পর ধরা পড়ে আসল অপরাধী। সব্যসাচী চক্রবর্তী - ফেলুদা, প্রদোষ চন্দ্র মিত্র শাশ্বত চট্টোপাধ্যায় - তোপসে, তপেশ রঞ্জন রবি ঘোষ - জটায়ু, লাল মোহন গাঙ্গুলি হারাধন বন্দ্যোপাধ্যায় - দীননাথ লাহিড়ী অজিত বন্দ্যোপাধ্যায় - সিধু জ্যাঠা প্রদীপ মুখোপাধ্যায় - প্রবীর লাহিরি দিব্য ভট্টাচার্য - নরেশ চন্দ্র পাকড়াশি রাজারাম ইয়াগনিক - জি সি ধামিজা অমিত গঙ্গোপাধ্যায় মৌলী গাঙ্গুলি - রিসেপশনিস্ট সুধীর নিগম অকিলেশ পাঠক সুজিত রায় কল্যাণ রায় চৌধুরী ক্লার্কস হোটেল - কোর্ট রোড থেকে রাস্তা, মল মার্গর বিপরীতে, হাইকোর্ট সংলগ্ন , শিমলা, হিমাচল প্রদেশ ১৭১০০১ । এখানে ফেলুদা ও গ্রুপ সিমলা হোটেলে অবস্থান করেন। ওয়াইল্ডফ্লাওয়ার হল, ওবেরয় রিসোর্ট, সিমলা - কুফরীর পথে এই স্থানে ধামিজা চরিত্রের বাস। চলচ্চিত্রে ফেলুদা "Baksha Rahasya - Budget"। ইন্টারনেট মুভি ডেটাবেজ। সংগ্রহের তারিখ ৮ জানুয়ারি ২০১৭।  "Feluda: A genre, an escape and a philosophy"। নিউ এইজ। ২৬ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৭।  মারিয়া, শান্তা (২০১৫-০৫-০২)। "পর্দার ফেলুদা"। বিডিনিউজ টোয়েন্টিফোর ডটকম। ২০১৭-০২-০৪ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৭।  "Blood and brandy"। দ্য টেলিগ্রাফ। Archived from the original on ২৪ অক্টোবর ২০১৫। সংগ্রহের তারিখ ৮ জানুয়ারি ২০১৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) ইন্টারনেট মুভি ডেটাবেজে বাক্স-রহস্য (ইংরেজি)
র‌্যাস্টার গ্রাফিক্স

একটি র‌্যাস্টার গ্রাফিক্‌স (ইংরেজি: Raster graphics) ছবি, বা ডিজিটাল ছবি, বা বিটম্যাপ (bitmap) হল এক ধরনের উপাত্ত ফাইল বা সংগঠন যাতে সাধারণত কম্পিউটার মনিটর, কাগজ বা অন্য কোন পর্দায় প্রদর্শনযোগ্য পিক্সেল বা রঙবিন্দুর আয়তাকার গ্রিড-সংক্রান্ত তথ্য রক্ষিত থাকে। প্রতিটি পিক্সেলের রঙ আলাদাভাবে সংজ্ঞায়িত হয়। উদাহরণস্বরূপ আরজিবি রঙ জগতে বর্ণ-পিক্সেলগুলি তিনটি বিট দিয়ে নির্দেশ করা হয়, যাদের প্রতিটি লাল, সবুজ ও নীল (RGB) রঙের মান নির্দেশ করে। অন্যদিকে সাদা কালো ছবির প্রতিটি পিক্সেলের জন্য মাত্র একটি বিট বরাদ্দ থাকে। র‌্যাস্টার গ্রাফিক্‌স ও ভেক্টর গ্রাফিক্‌সের পার্থক্য হল ভেক্টর গ্রাফিক্‌সে জ্যামিতিক বস্তু যেমন বক্ররেখা ও বহুভুজের সাহায্যে কোন ছবিকে উপস্থাপন করা হয়। "Raster Graphics - Scratch Wiki"। Wiki.scratch.mit.edu। সংগ্রহের তারিখ ৯ নভেম্বর ২০১৬।
কাস্বাবটুলি জামে মসজিদ

কাস্বাবটুলি জামে মসজিদ পুরান ঢাকার কসাইটুলির কে.পি. ঘোষ রোডে অবস্থিত শতবর্ষী একটি মসজিদ। স্থানীয়ভাবে এটি ‘চিনির টুকরা মসজিদ’ নামে পরিচিত। মূলত, মসজিদের গায়ে চিনামাটির সাদা টুকরাগুলো দেখতে চিনির দানার মতো হওয়ায় স্থানীয় বাসিন্দারা মসজিদটিকে এই নামে ডাকেন। মসজিদটি ১৯০৭ সালে নির্মিত হয়। আবদুল বারি নামে এক ব্যবসায়ী এটি নির্মাণ করেন। ১৯৭৯ সালে কারুকার্যে কোন পরিবর্তন না করে মসজিদ সংস্কার করা হয়। পরে মসজিদটির ধারণক্ষমতা বাড়াতে এর পূর্ব ও উত্তর দিকের সম্প্রসারণ করা হয়। মূল মসজিদটি একতলা হলেও বর্ধিত অংশটি তিনতলা। বর্তমানে এটি প্রায় পাঁচ কাঠা জায়গায় অবস্থিত। মূল মসজিদটির ভবনে সমতল কোন ছাদ নেই। ছাদবিহীন মসজিদের প্রতিটি পিলারের মাথায় রয়েছে গম্বুজ। মূল অংশের ছাদে রয়েছে তিনটি গম্বুজ। তিনটি গম্বুজের মাঝের গম্বুজটি বড় আর দুপাশের দুটির আকার মাঝারি। এছাড়া চার কোণায় রয়েছে চারটি বুরুজ, চারটির কারুকাজ একই ধরনের। গম্বুজ ও বুরুজগুলোর মাথায় পদ্মফুলের নকশা করা তির রয়েছে। ছাদের চারদিক ঘিরে আছে অনেকগুলো টারেট। এছাড়া ছয়টি ছোট ও দুটি জোড়া পিলারের দুটি গম্বুজ রয়েছে। গম্বুজগুলোর উচ্চতা ৫-১২ ফুট। মসজিদটির মূল বৈশিষ্ট্য হলো এতে করা ‘চিনিটিকরির কারুকাজ’। মূল ভবনের ভেতরে ও বাইরের দেয়ালসহ সম্পূর্ণ জায়গায় চিনিটিকরি পদ্ধতির মোজাইক দিয়ে নকশা করা হয়েছে। চিনামাটির ভাঙা টুকরা আর রঙিন কাচ দিয়ে গোলাপ ঝাড়, আঙুরের থোকা, ফুলদানির ছবি মসজিদের দেয়ালে-খিলানে ফুটিয়ে তোলা হয়েছে। মসজিদের ভেতরের মিহরাব ও মিহরাবের আশপাশের নকশাগুলি হচ্ছে সবচেয়ে রঙিন ও জমকালো। বাংলাদেশের মসজিদের তালিকা ঢাকা বিভাগের মসজিদের তালিকা ইসলাম, মুশফেকা। "কসাইটুলির শতবর্ষী 'চিনির টুকরা মসজিদ'"। প্রথম আলো। সংগ্রহের তারিখ ৮ জানুয়ারি ২০১৭।  "ঢাকা কোষ"। এশিয়াটিক সোসাইটি। "শতবর্ষী কসাইটুলীর চিনির টুকরো মসজিদ"। দৈনিক সমকাল। ৫ ডিসেম্বর ২০১০। সংগ্রহের তারিখ ৮ জানুয়ারি ২০১৭। [স্থায়ীভাবে অকার্যকর সংযোগ]
মল্লিক গসের দরগাহ

মল্লিক গসের দরগাহ হল পশ্চিমবঙ্গের নদিয়া জেলার কৃষ্ণনগর সদর মহকুমার অন্তর্গত কৃষ্ণগঞ্জ থানার অধীন মাটিয়ারীতে অবস্থিত মুসলিম সম্প্রদায়ের একটি প্রাচীন দরগাহ। এই দরগাহের পীর 'বুড়োসাহেব'-এর পুরো নাম ছিল হজরত শাহ মূলক গোজ; যা জনসাধারণের মুখে রূপান্তরিত হয়ে 'মল্লিক গস' নাম ধারণ করেছে। নদীয়া কাহিনীর প্রণেতা কুমুদনাথ মল্লিকের মতে, 'মল্লিক গস' একটি উপাধি বিশেষ যার উৎপত্তি 'মলি অল গস' শব্দ থেকে। এই দরগাহটি নদিয়া জেলার প্রাচীনতম দরগাহের একটি। কিংবদন্তি অনুযায়ী, সপ্তদশ শতকের গোড়ায় নদীয়া রাজপরিবারের আদিপুরুষ রাজা ভবানন্দ মজুমদারের রাজত্বকালে উপর্যুক্ত হজরত শাহ নামে একজন সিদ্ধপীর, তার ভাই করিম ও অন্যান্য শিষ্যসহ এখানে আসেন। মৃত্যুর পর তাদের এই দরগাতে কবর দেওয়া হয়। প্রাচীন দরগাহটি সম্পূর্ণ পাথরের তৈরি ছিল বলে শোনা যায়। পীরের মৃত্যুদিন উপলক্ষে প্রতি বছর অম্বুবাচীর সময় এখানে বড় উৎসব ও মেলা হয়। ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ৯৪-৯৫ কুমুদনাথ মল্লিক, বিলু কবীর সম্পাদিত (২০১১)। নদীয়া কাহিনী। ঢাকা: বইপত্র। পৃষ্ঠা ৪০০, ৪২১। আইএসবিএন 978-984-8116-00-5।  প্রথম খন্ড, কমল চৌধুরী (২০১২)। নদীয়ার ইতিহাস। কলকাতা: দেজ পাবলিশিং। পৃষ্ঠা ৪৫৫।
১৯৭৬-এ বাংলাদেশ

১৯৭৬ সালে বাংলাদেশে ঘটে যাওয়া উল্লেখযোগ্য ঘটনাবলী সমূহ উপস্থাপন করা হল: রাষ্ট্রপতি: আবু সাদাত মোহাম্মদ সায়েম প্রধান বিচারপতি: সৈয়দ এ বি মাহমুদ হোসেন পূর্ব পাকিস্তানের বিচ্ছিন্নতার পাঁচ বছর পর, পাকিস্তান এর সাথে বাংলাদেশের সঙ্গে কূটনৈতিক সম্পর্ক তৈরী হয়। ১৩ই মার্চ: পল্লী কবি জসীমউদ্দীন ২১ জুলাই: কর্নেল আবু তাহের, বীর উত্তম ২৯ আগস্ট: জাতীয় কবি কাজী নজরুল ইসলাম ১৭ নভেম্বর: মজলুম জননেতা মাওলানা আব্দুল হামিদ খান ভাসানী ১৯৭৬ সালের বাংলাদেশী চলচ্চিত্রের তালিকা টেমপ্লেট:Year in Asia
কন্দ (জনগোষ্ঠী)

কন্দ হল বাংলাদেশে বসবাসকারী একটি ক্ষুদ্র নৃগোষ্ঠী সম্প্রদায়। উনিশ শতকের মাঝামাঝি সময়ে বাংলাদেশে কন্দ জাতির বসবাস শুরু হয়। মূলত রেললাইন স্থাপন ও চা বাগানে কাজের জন্য উড়িষ্যা অঞ্চল (বর্তমানে ভারতের ওড়িশা রাজ্য) থেকে কন্দদের এ দেশে আনা হয়। কন্দ সম্প্রদায়ের নিজস্ব ভাষা হলো উড়িয়া। তাছাড়া তাদের লেখাপড়ার জন্য রয়েছে নিজস্ব বর্নমালা।class= |- |୦| ||୧ ||୨ ||୩ ||୪ ||୫ ||୬ ||୭ ||୮ ||୯ ||୵ ||୶ ||୷ ||୲ ||୳ ||୴ |- |০||১||২||৩||৪||৫||৬||৭||৮||৯||৴||৵||৶||৷||৸|| বাংলাদেশে কন্দ সম্প্রদায় কন্দফারসি নামক ভাষাকে তাদের আদি ভাষা হিসেবে মনে করে থাকে। বর্তমান প্রজন্মের কন্দ ছেলেমেয়েরা এ ভাষায় কথা বলতে পারে না। তবে বয়স্কদের মধ্যে কেউ কেউ এখনো এ ভাষায় কথা বলতে পারেন। বর্তমানে কন্দরা উড়িয়া ভাষায় কথা বলে।< /> বাংলাদেশের নানান ভাষা; মুহাম্মদ হাবিবুর রহমান; পৃষ্ঠা নম্বর – ৮৩; প্রথমা প্রকাশন; প্রথম প্রকাশ – অমর একুশে বইমেলা ২০১৪
জেমোর রুদ্রদেব

জেমোর রুদ্রদেব হল পশ্চিমবঙ্গের মুর্শিদাবাদ জেলার কান্দি মহকুমায় অবস্থিত জেমো স্থানের হিন্দু রাজবংশের ষোড়শ শতকে প্রতিষ্ঠিত প্রাচীন শিলামূর্তি। যুগ্ম 'কালাগ্নিরুদ্র' দেববিগ্রহ রূপে পূজিত হলেও এক বিপর্যয়ের দরুণ একটি মূর্তি গঙ্গায় তলিয়ে যায় এবং সেই থেকে জেমো রাজবংশের মূর্তিটির নাম হয় 'রুদ্রদেব'। পরবর্তীকালের প্রত্নতাত্ত্বিকরা এই শিলামূর্তিটিকে প্রাচীন বুদ্ধমূর্তি হিসাবে নিশ্চিত করেন। ষোড়শ শতকের গোড়ার দিকে কামদেব ব্রহ্মচারী নামে এক সিদ্ধপুরুষ কামরূপ থেকে এসে ময়ূরাক্ষী নদীতীরে কান্দিতে 'কালাগ্নিরুদ্র' নামে দুটি দেববিগ্রহ স্থাপন করেন। তার মৃত্যুর পর মূর্তিদুটি ক্রমে জেমো রাজবংশের হস্তগত হয়। একবার চৈত্রসংক্রান্তির গঙ্গাস্নান করানোর সময় একটি মূর্তি গঙ্গায় তলিয়ে গিয়ে পরবর্তীতে কাটোয়ার নিকট উদ্ধারণপুরে প্রাপ্ত হয়, এটি আজও সেই অঞ্চলের সর্বজনপূজ্য গ্রামদেবতা 'কালাগ্নিরুদ্র'। এই বিপর্যয়ের পর জেমো রাজবংশের মূর্তিটির গঙ্গাস্নান বন্ধ হয়ে যায় এবং নাম হয় 'রুদ্রদেব'। উদ্ধারণপুর ও জেমোর মূর্তি দুটির পূজার্চনার রীতিগত সাদৃশ্য আছে। পরবর্তীকালের প্রত্নতাত্ত্বিকদের বিচারে, গৃহদেবতা ও গ্রামদেবতারূপে পূজিত মূর্তি দুটি আসলে বুদ্ধমূর্তি। জেমোর বিগ্রহটির বৈশিষ্ট্য হলঃ বুদ্ধ পদ্মাসনে সমাধিমগ্ন অবস্থায় উপবিষ্ট। পাশে বোধিসত্ত্বগণ (দক্ষিণে মৈত্রেয়, বামে লোকেশ্বর) ও দেবগণ এবং নিচে উপাসকরা বর্তমান। পালঙ্কের উপরে বুদ্ধের মহাপরিনির্বাণোন্মুখ শয্যাশায়ী মূর্তির মাথার উপর মহাবোধিদ্রুম বৃক্ষের শাখা। মাথার দুপাশে পদ্মের উপর উপবিষ্ট ধর্মচক্র মুদ্রাসহ আরও দুটি মূর্তি আছে। এটি আসলে বুদ্ধগয়ায় বুদ্ধের সম্বোধিলাভকালের মূর্তি৷ এই মূর্তির মন্দিরের উঠোনে বাঁধানো বেদীর নিচে কয়েকটি ডোমনী-চণ্ডালী মুণ্ড সমাহিত আছে। উদ্ধারণপুরের মূর্তিটির বৌদ্ধশাস্ত্রে নাম বজ্রভৈরব, হিন্দুশাস্ত্রে রুদ্রভৈরব। এর চারটি হাত, তিনটি চোখ এবং গলায় নরমুণ্ডমালা। ভৈরব একহাতে বজ্র ধরে ডাকিনী পিশাচীদের শাসন করছেন, অন্যহাতে পদ্মদল, উপরে সাপের ফণা। ভৈরবের দুপাশে শক্তি নারীমূর্তি বিরাজমান। ভৈরবকে ঘিরে অগ্নিশিখা জাজ্জ্বল্যমান এবং পদ্মাসনের নিচে উপাসকরা ভয়ে কম্পমান। ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ১১৫-১১৭
সাতুলিয়া মাদ্রাসা

সাতুলিয়া ইসলামিয়া সিনিয়র মাদ্রাসা (Satulia Islamia Senior Madrasah) ভারতের পশ্চিমবঙ্গে অবস্থিত একটি ইসলাম ধর্মীয় উচ্চশিক্ষা প্রতিষ্ঠান। এই শিক্ষাপ্রতিষ্ঠানটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার কাশিপুর থানার পিঠাপুকুর এলাকার সাতুলিয়া গ্রামে অবস্থিত (পিন: ৭০০১৩৫)। এই মাদ্রাসাটি ১৯৪৯ সালে প্রতিষ্ঠিত হয় এবং ১৯৭১ সালে সরকারি অনুমোদন লাভ করে। প্রথমাবস্থায় এই প্রতিষ্ঠানটিতে কেবল এবতেদায়ি (প্রাইমারি) ও আলিম (মাধ্যমিক) শ্রেণীতে শিক্ষা দান করা হলেও ২০০৮ সাল হতে ফাজিল (উচ্চ মাধ্যমিক) এবং ২০১৫ সাল হতে কামিল (স্নাতক) শ্রেণিও অন্তর্ভুক্ত করা হয়। এখানে পাঠক্রম হিসাবে West Bengal Board of Madrasah Education-এর শিক্ষাক্রম অনুসরণ করা হয়। এই প্রতিষ্ঠানটিতে এবতেদায়ি (প্রাইমারি), আলিম (মাধ্যমিক), ফাজিল (উচ্চ মাধ্যমিক) ও কামিল (স্নাতক) শ্রেণিতে পাঠ দান করা হয়। মাদ্রাসার 'আবাবিল পত্রিকা' : ২০১৩ সংথ্যা। www.wbbme.org.
১৯৭৭-এ বাংলাদেশ

গণপ্রজাতন্ত্রী বাংলাদেশ এর ১৯৭৭ সালের প্রধান ঘটনা প্রবাহ রাষ্ট্রপতি : আবু সাদাত মোহাম্মদ সায়েম (২১ এপ্রিল পর্যন্ত), মেজর জিয়াউর রহমান (২১ এপ্রিল হইতে) প্রধান বিচারপতি : সৈয়দ এ. বি. মাহমুদ হোসেন ২৬ মার্চ : ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে প্রতি বছর বাংলাদেশের স্বাধীনতা দিবস ২৬শে মার্চ স্বাধীনতা পুরস্কার পদক প্রদান করা হয়ে আসছে। ২১ এপ্রিল : রাষ্ট্রপতি আবু সাদাত মোহাম্মদ সায়েম এর উত্তরসূরি হিসেবে জিয়াউর রহমান বাংলাদেশের রাষ্ট্রপতি হিসাবে শপথ গ্রহণ করেন। ৩০ এপ্রিল : জিয়াউর রহমান তার শাসনকে বেসামরিক করার উদ্দেশ্য ১৯ দফা কর্মসূচি শুরু করেন। ৩০ মে : বাংলাদেশের রাষ্ট্রপতি আস্থা গণভোট, ১৯৭৭ এর মাধম্যে মেজর জিয়াউর রহমান হ্যা, না ভোটে ৯৮.৯% সমর্থন অর্জন করেন। ৩ জুন : সুপ্রীম কোর্ট এর বিচারপতি আবদুস সাত্তার উপরাষ্ট্রপতি হন। ২৬ জুলাই : বাংলাদেশ আই সি সি-র সহযোগী সদস্যপদ লাভ করে। ২৮ সেপ্টেম্বর : জাপানি লাল সেনা ফ্লাইট ৪৭২ নামের জাপানী বিমানকে ভারতের উপর থেকে ছিনতাই করে এবং সেই বিমানকে পরে ঢাকায় অবতরন করতে বাধ্য করে। ৩০ সেপ্টেম্বর : বগুড়া এ এক অভু্যত্থান ব্যর্থ বিদ্রোহ ঘটে। ২ অক্টোবর : বগুড়ার বিদ্রোহ এর পরপরই ঢাকায় ব্যর্থ আরেকটি প্রচেষ্টা ঘটে। ১৯৭৭ সালে জোবেরা রহমান লিনু একক, দ্বৈত আর মিশ্র দ্বৈতে জাতীয় চ্যাম্পিয়ন হন এবং এর পর থেকে টানা ১৬ বার জাতীয় চ্যাম্পিয়ন হয়ে গিনেস বুকে নিজের নাম উঠান। ১৯৭৭ সালে একটি ফরাসি কনসাল্টিং প্রতিষ্ঠান পারমাণবিক চুল্লি স্থাপনের কারিগরি ও অর্থনৈতিক সম্ভাব্যতা নিয়ে সমীক্ষা পরিচালনা করে। বাংলাদেশ সরকার নিজস্ব তহবিল থেকে এই সমীক্ষাকার্যে অর্থের যোগান দেয়। এই সমীক্ষা থেকে রূপপুরে ১২৫ মেগাওয়াট ক্ষমতা সম্পন্ন একটি পারমাণবিক চুল্লি স্থাপনের পক্ষে মত দেওয়া হয়। ১৯৭৭ সালে রাষ্ট্রপতির ৬২নং অধ্যাদেশ দ্বারা রাজশাহীতে প্রধান কার্যালয়সহ বাংলাদেশ রেশম বোর্ড গঠিত হয়। ১৯৭৭ সালের বাংলাদেশী চলচ্চিত্রের তালিকা বাংলাদেশের ইতিহাসের সময়রেখা "স্বাধীনতা পুরস্কার সংক্রান্ত নির্দেশাবলী" (পিডিএফ)। কেবিনেট ডট গভ ডট বিডি। সংগ্রহের তারিখ ৯ জানুয়ারি ২০১৭।  ডি নোলেন; এফ গ্রটজ; সি হার্টম্যান। এশিয়ার ইলেকশন: অ্যা ডাটা হ্যান্ডবুক (ভলিউম-১ সংস্করণ)। অক্সফোড ইউনিভার্সিটি প্রকাশনা। পৃষ্ঠা ৫৩৪। আইএসবিএন 0191530417।  "বাংলাদেশের ক্রিকেটের চালচিত্র"। দৈনিক জনকন্ঠ। ২৮ আগস্ট ২০১৩। সংগ্রহের তারিখ ৯ জানুয়ারি ২০১৭। [স্থায়ীভাবে অকার্যকর সংযোগ] দৈনিক সকালের খবর "রূপপুর পারমাণবিক বিদ্যুৎ কেন্দ্র প্রকল্প"। বাংলাপিডিয়া। সংগ্রহের তারিখ ৯ জানুয়ারি ২০১৭।  মো. আতাউর রহমান খান (২০১২)। "রেশমপোকা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ৯ জানুয়ারি ২০১৭।
কৈলাসে কেলেঙ্কারি (চলচ্চিত্র)

কৈলাসে কেলেঙ্কারি সন্দীপ রায় পরিচালিত ২০০৭ সালের ভারতীয় গোয়েন্দা চলচ্চিত্র। সত্যজিৎ রায় রচিত একই নামের উপন্যাস অবলম্বনে চলচ্চিত্রটির চিত্রনাট্য লিখেছেন সন্দীপ রায়। এটি নতুন ফেলুদা চলচ্চিত্র ধারাবাহিকের দ্বিতীয় চলচ্চিত্র। এতে ফেলুদা চরিত্রে অভিনয় করেছেন সব্যসাচী চক্রবর্তী তোপসে চরিত্রে অভিনয় করেছেন পরমব্রত চট্টোপাধ্যায় এবং জটায়ু চরিত্রে বিভু ভট্টাচার্য। সারাদেশে প্রাচীন মূর্তিগুলো চোরাকারবারিদের হাতে চলে যাচ্ছে এবং তারা এ নিয়ে ব্যবসায় মেতে উঠেছে। ভুবনেশ্বর মন্দির থেকে রাধারাণীর যক্ষীর মূর্তি চুরি হওয়ার পর শখের গোয়েন্দা ফেলুদা তাদের খুঁজে বের করতে তৎপর হয়ে ওঠে। এই বিষয়টিতে তাকে উৎসাহ দেন সিধু জ্যাঠা। তারা জানতে পারে এরকম একটি দুর্লভ সামগ্রী পাচার হচ্ছিল একটি কাঠমান্ডু গামী বিমানে যা দুর্ঘটনার কবলে পড়েছে। এটা জেনেই সংগে সংগে বিমান দুর্ঘটনাস্থল পরিদর্শন করতে যায় তারা। তাকে সঙ্গ দেয় তার খুড়তুতো ভাই তোপসে ও গোয়েন্দা ঔপন্যাসিক লালমোহন গাঙ্গুলি ওরফে জটায়ু। জানা যায় আরো বহু লোক এই বিষয় নিয়ে আগ্রহী। এরপর তিনজন মিলে ভুবনেশ্বর মন্দিরে আশেপাশে খোঁজ-খবর নিয়ে প্রধান চোরাকারবারিকে ধরে খুঁজে বের করতে চেষ্টা করেন। কিন্তু শুধু প্রত্নসামগ্রী চুরিই নয়, এর সাথে যুক্ত হল খুনখারাপিও। সব্যসাচী চক্রবর্তী - ফেলুদা পরমব্রত চট্টোপাধ্যায় - তোপসে বিভু ভট্টাচার্য - জটায়ু দীপঙ্কর দে - মিঃ চট্টরাজ/রক্ষিত বিপ্লব চট্টোপাধ্যায় - জয়ন্ত মল্লিক হারাধন বন্দ্যোপাধ্যায় - সিধু জ্যেঠা টম অল্টার - সোল সিলভারস্টেইন অরদিন্দু বন্দ্যোপাধ্যায় - প্রফেসর শুভঙ্কর বোস জে ব্রেন্ডন হিল প্রদীপ ভট্টাচার্য সুদীপ মুখোপাধ্যায় - ক্যামিও চরিত্রে টোটা রায় চৌধুরী - ক্যামিও চরিত্রে চলচ্চিত্রে ফেলুদা "ফেলুদা"। বাংলাদেশ প্রতিদিন। ৩০ নভেম্বর ২০১৩। সংগ্রহের তারিখ ৮ জানুয়ারি ২০১৭।  মারিয়া, শান্তা (২০১৫-০৫-০২)। "পর্দার ফেলুদা"। বিডিনিউজ টোয়েন্টিফোর ডটকম। ২০১৭-০২-০৪ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৭।  "'সবদিক থেকে একটা ব্র্যান্ড সত্যজিৎ রায়'"। বণিকবার্তা। দেওয়ান হানিফ মাহমুদ। মে ০১, ২০১৫। সংগ্রহের তারিখ ৮ জানুয়ারি ২০১৭।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ] "চলে গেলেন 'জটায়ু'"। আনন্দবাজার পত্রিকা। ABP News। ২১ সেপ্টেম্বর ২০১১। সংগ্রহের তারিখ ৮ জানুয়ারি ২০১৭। [স্থায়ীভাবে অকার্যকর সংযোগ] ইন্টারনেট মুভি ডেটাবেজে কৈলাসে কেলেঙ্কারি (ইংরেজি)
টিনটোরেটোর যীশু (চলচ্চিত্র)

টিনটোরেটোর যীশু সন্দীপ রায় পরিচালিত ২০০৮ সালের বাংলা ভাষার ভারতীয় গোয়েন্দা চলচ্চিত্র। সত্যজিৎ রায়ের একই নামের উপন্যাস থেকে নির্মিত চলচ্চিত্রটির চিত্রনাট্য লিখেছেন পরিচালক সন্দীপ রায়। এটি নতুন ফেলুদা চলচ্চিত্র ধারাবাহিকের তৃতীয় চলচ্চিত্র এবং কৈলাসে কেলেঙ্কারির সিক্যুয়াল। এতে ফেলুদা চরিত্রে অভিনয় করেছেন সব্যসাচী চক্রবর্তী তোপসে চরিত্রে অভিনয় করেছেন পরমব্রত চট্টোপাধ্যায় এবং জটায়ু চরিত্রে বিভু ভট্টাচার্য। এছাড়া অন্যান্য ভূমিকায় অভিনয় করেন টোটা রায় চৌধুরী, বিশ্বজিৎ চক্রবর্তী, পরাণ বন্দ্যোপাধ্যায়, ভাস্কর বন্দ্যোপাধ্যায় প্রমুখ। নিয়োগী পরিবারের কাছে বিখ্যাত ইতালীয় চিত্রকর টিনটোরেটোর আঁকা একটি ছবি ছিল। কিন্তু সেই পরিবারের একজন এর মূল্য জানতে পেরে তা চুরি করে এবং বিদেশী ক্রেতার কাছে উচ্চ মূল্যে বিক্রি করার সিদ্ধান্ত নেয়। ছবি চুরির পর তলব পরে ফেলুদার। ফেলুদা তার সঙ্গী তোপসে আর জটায়ুকে নিয়ে সেই পরিবারে যান এবং পরিবারের সবার খোঁজ-খবর নেন। তিনি অপরাধীর পিছু নিয়ে হংকং পর্যন্ত যান এবং সেখানের তার এক আত্মীয়ের সহায়তার অপরাধীকে খুঁজে পান। সব্যসাচী চক্রবর্তী - ফেলুদা পরমব্রত চট্টোপাধ্যায় - তোপসে বিভু ভট্টাচার্য - জটায়ু টোটা রায় চৌধুরী - রবিন/রাজশেখর নিয়োগী শিলাজিৎ মজুমদার - নন্দকুমার নিয়োগী/নকল রুদ্রশেখর নিয়োগী ভাস্কর বন্দ্যোপাধ্যায় - নবকুমার নিয়োগী বিশ্বজিৎ চক্রবর্তী - হীরালাল সোমানি পরাণ বন্দ্যোপাধ্যায় - পূর্ণেন্দু সৈয়দ হাসান ইমাম মৃত্যুঞ্জয় হাজরা সুরজিৎ বন্দ্যোপাধ্যায় দেবেশ রায় চৌধুরী রাজারাম ইয়াগনিক টিনটোরেটো ছিলেন একজন চিত্রশিল্পী, তার প্রকৃত নাম জ্যাকব রবাস্টি। সত্যজিৎ রায় তার সম্পর্কে জানেন শান্তিনিকেতনে গিয়ে। তিনি সেখানে হেন্ড্রি জেমসের কাছ থেকে টিনটোরেটোর আঁকা ক্রুসিফিক্সন (১৫৬৫) ছবির কথা জানতে পারেন। পরবর্তীতে তিনি তার গোয়েন্দা উপন্যাসে তাকে নিয়ে লিখেন। কিন্তু টিনটোরেটোর সম্পর্কে তেমন কোন তথ্য না পাওয়ায় পরিচালক সন্দীপ রায় টিনটোরেটোর যীশুর ছবি আঁকান ভারতীয় চিত্রশিল্পী সাগর ভৌমিককে দিয়ে। টিনটোরেটোর যীশু চলচ্চিত্রের ডিভিডি বের হয় ২০০৯ সালের সেপ্টেম্বর মাসে। চলচ্চিত্রে ফেলুদা মুখার্জি, চাঁদনী (২২ অক্টোবর ২০০৮)। "I Didn't Get Jesus by Tintoretto - Sandip Ray"। গোমোলো। ২৬ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৭।  "ফেলুদা"। বাংলাদেশ প্রতিদিন। ৩০ নভেম্বর ২০১৩। সংগ্রহের তারিখ ৮ জানুয়ারি ২০১৭।  "'সবদিক থেকে একটা ব্র্যান্ড সত্যজিৎ রায়'"। বণিকবার্তা। দেওয়ান হানিফ মাহমুদ। মে ০১, ২০১৫। সংগ্রহের তারিখ ৮ জানুয়ারি ২০১৭।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ] মারিয়া, শান্তা (২০১৫-০৫-০২)। "পর্দার ফেলুদা"। বিডিনিউজ টোয়েন্টিফোর ডটকম। ২০১৭-০২-০৪ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৭।  "চলে গেলেন 'জটায়ু'"। আনন্দবাজার পত্রিকা। ABP News। ২১ সেপ্টেম্বর ২০১১। সংগ্রহের তারিখ ৮ জানুয়ারি ২০১৭। [স্থায়ীভাবে অকার্যকর সংযোগ] "Role call for Ray thriller"। টেলিগ্রাফ ইন্ডিয়া। ডিসেম্বর ১২, ২০০৮। সংগ্রহের তারিখ ৮ জানুয়ারি ২০১৭।  মুখার্জি, চাঁদনী (৬ অক্টোবর ২০০৯)। "Kolkata's Tintoretto"। গোমোলো। ১৪ জুন ২০১৭ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৭।  ইন্টারনেট মুভি ডেটাবেজে টিনটোরেটোর যীশু (ইংরেজি) রটেন টম্যাটোসে টিনটোরেটোর যীশু (ইংরেজি)